To fodgængere blev i eftermiddag kørt ned af en personbil i krydset mellem Nørrebrogade og Frederikssundsvej.

Ifølge Ritzaus Bureau skete uheldet, da bilisten, som kørte i en gul Lamborghini med svenske nummerplader, kørte ind i et busstoppested.

- Bilisten kørte ind i to personer. De er begge kørt på skadestuen, men heldigvis uden alvorlige skader, siger vagtchef ved Københavns Politi Michael Poulsen til tv2.dk.

Bilisten sidder nu til afhøring hos politiet. Han har i den forbindelse også blevet spiritustestet.